कांग्रेस ने इस चुनाव में प्रचार की योजना के अतिरिक्त शिकायत सेल का भी गठन किया था।इस सेल का काम था कि चुनाव में आचार संहिता का उल्लंघन और भाजपा की गड़बड़ियों पर नजर रखे। कांग्रेस ने चुनाव कोलारस उपचुनाव के दौरान मतदाता सूची में गड़बड़ी को लेकर शिकायत की थी। शुरूआत में इसमें 58 नाम गलत पाए गए, परंतु मतदान के ऐन पहले कलेक्टर शिवपुरी ने एक और रिपोर्ट भेजी जिसमें 13 हजार नामों की गड़बड़ी पाई गई।